Luft+Kbd


 * Mål:** Gjennom eksperimentering og problemløsing, ønsker vi å få barn som stiller spørsmål, undrer seg, yter motstand og reflekterer over fysiske elementer i naturen. For å få til undring, er det viktig å legge til rette for at de kan stille spørsmål, filosofere og utrykke seg muntlig rundt det som skjer. Det er ikke en fasit, men alle ideer er gode!

Vi skal finne ut mer om hva lufte egentlig er? Barna vet ganske mye fra før! De vet at det er det vi puster inn eller blåser ut. De er litt usikre på om vi kan se luft, men er enige om at det kan vi når det blåser. Og på skyene. Vi kan til og med føle luft! Det er når vi blåser på hverandre, eller når det er vind ute. Ute er lufta kald nå, og inne er den varm. De tror ikke at luft tar plass, men den er jo i hele rommet?!
 * [[image:briller.jpg width="240" height="320" caption="Alle må ha forskerbriller på!"]] || [[image:kokt egg.jpg width="240" height="320" caption="Egg som koker.."]] || [[image:isvann.jpg width="240" height="320" caption="Isvann!"]] ||

Jeg forteller at selv om ikke det er så lett å se forskjell på varm og kald luft, så kjennes de ulikt OG de er litt ulike på en annen måte også. Jeg tar frem en liten flaske med en ballong festet til tuten. Jeg har en bolle med varmt og en bolle med kaldt vann. Så spør jeg barna om hva de tror skjer når jeg putter flasken oppi det varme vannet. B: Den går opp! V: Hvorfor tror du det? B: For varm luft går oppover. Barnet viser med hendene. V: Tenker du på sånn luft som kommer opp av kjelen når man lager mat? B: Ja! Vi prøver og barnet har rett, ballongen blåser seg opp.

V: Men hva skjer når jeg putter den i det kalde vannet? Ingen av barna svarer noe umiddelbart, så jeg spør om vi skal prøve å se? Ballongen trekker seg sammen. V: Hva skjedde nå? B: Den datt ned! V: Hvorfor det da? B: Den fryser!

Vi prøver igjen og igjen – de syns det er veldig gøy. Jeg forteller de at varm luft trenger mer plass enn kald luft. For å illustrere dette på en annen måte, henter vi inn en tom flaske som har stått ute i en halv times tid. Det er minusgrader ute. Den har trukket seg betraktelig sammen. Dette syns barna er forunderlig. V: Hvorfor? B: Jo, den trenger ikke så mye plass så den suger til seg veggene! V: Hva om vi putter den i det varme vannet? Ungene fryder seg for de har forstått hva som vil skje! B: Den blåser seg opp! Vil den sprekke? Vi prøver og den blir større og veldig stram. Barna kjenner på flasken og klarer ikke å klemme den inn, så stor plass trengte den varme luften.

Jeg viser de to flasker med en gul ballong festet på innsiden av flasken. Jeg blåser i de begge, men kun en blåser seg opp. Dette skjønner ikke barna noa av, de har ingen forslag på hva dette kommer av. Jeg forteller de at jeg har gjort noe med den ene flasken, og blåser en gang til. Uheldigvis holder jeg flasken med hull nedover og litt vannrester blåses ut. Men dette er med på å sette fart i barnas ideer. B: Det er et hull der! B: Lufta kommer seg ut! B: Og da er det plass til den lufta du blåser inn! B: I den andre flasken har ikke lufta noe sted å gå! Jeg sier at nå skal de få en vanskelig oppgave! De må bruke det de har lært til å løse oppgaven. Jeg putter et bursdagslys i et kokt egg og tenner det på. Så putter jeg det i åpningen av en karaffel (opp - ned) Egget beveger seg sakte, men sikkert, opp i flaskehalsen. Når det er inni flasken spør jeg barna hva de tror skjedde? B: Lufta ble varm også måtte den komme seg ut et sted. Den flaska er av glass! B: Egget ble sugd opp av den varme lufta!
 * [[image:kaldt og varmt vann.jpg width="240" height="320" caption="Tegne for å forklare hva som skjer!"]] || [[image:egg i flaske.jpg width="240" height="320" caption="Egget er inni flasken!"]] ||  ||

Så får de oppgaven om å tenke ut en lur plan. De skal få ut egget uten å ødelegge det, ta på det eller ødelegge flasken. Er det lurt med kald eller varm luft for å få ut egget? Da er alle enige om at det er varm luft. Vi varmer den opp med en hårføner og helt riktig kommer egget ut. (tørkeskapet er også blitt brukt) V: Men det er en måte til. Vi tenner på egget igjen så det kommer opp i flasken igjen. B: Du kan blåse det ut! Jeg prøver og det går. De blir litt overrasket og jeg spør de hvorfor dette gikk an? B: Det er sterk luft inni flasken.